হস্তান্তরণ প্রক্রিয়া শুরু করলেন বাইডেন-কমলা
প্রেসিডেন্ট হিসাবে মনোনীত জো বাইডেন, এই মুহূর্তে সবচাইতে গুরুত্ব দিচ্ছেন করোনা সংক্রমণের প্রতিকার বিষয়টিতেI আজ সোমবার, তিনি একটি টাস্ক ফোর্স গঠনের কথা জানাবেনI
ডেমোক্র্যাটিক দলীয় প্রেসিডেন্ট হিসাবে মনোনীত, জো বাইডেন শপথ নিতে চলেছেন জানুয়ারী মাসের ২০ তারিখেI তবে কাল বিলম্ব না করে, বাইডেন ও কমলা হস্তান্তরণ প্রক্রিয়া শুরু করলেনI করোনা পরিস্থিতি, অর্থনৈতিক দৈন্য, জলবায়ু পরিবর্তন এবং বর্ণবাদের উন্নয়নের মতো বিষয়ে, প্রাথমিক কাজকর্ম শুরু করছেন আজ সোমবার থেকেইI বাইডেন বলেন" আজ আমরা 'একটি আমেরিকা' গঠন প্রক্রিয়া শুরু করছিI আগের চাইতে এখন আরো শক্তিশালী হয়ে আমরা এগিয়ে যাবো" I তাঁর সহযোগীরা জানান, ওভাল অফিসে এসে প্রথমেই তিনি প্যারিস জলবায়ু চুক্তিতে পুনরায় বহাল হওয়ার উদ্দ্যোগ নেবেন, প্রেসিডেন্ট ট্রাম্প যে চুক্তি থেকে বেরিয়ে আসেনI WHO বা বিশ্ব স্বাস্থ্য সংস্থা থেকে বেরিয়ে আসার সিদ্ধান্ত পরিবর্তন করবেনI প্রেসিডেন্ট হিসাবে মনোনীত জো বাইডেন, এই মুহূর্তে সবচাইতে গুরুত্ব দিচ্ছেন করোনা সংক্রমণের প্রতিকার বিষয়টিতেI আজ সোমবার, তিনি একটি টাস্ক ফোর্স গঠনের কথা জানাবেনI আগাগোড়াই তিনি করোনা মহামারীজনিত উদ্বেগকে অগ্রাধিকার দিয়েছেনI চিকিৎসক ও স্বাস্থ্য বিশেষজ্ঞদের সমন্বয়ে গঠিত, ৫ সদস্যের এই টাস্ক ফোর্সের অন্যতম সদস্য হচ্ছেন প্রাক্তন ওবামা প্রশাসনের সার্জন জেনারেল, ভিভেক এইচ মূর্তিI যুক্তরাষ্ট্রে প্রতিদিন রেকর্ড হারে জনগণ সংক্রমিত হচ্ছেনI এই মহা সঙ্কটের বোঝা নিয়েই বাইডেন প্রশাসনকে তাদের কার্যভার শুরু করতে হবেI